Чичо Стоян
Лятно утро

chitanka.info

Сладък дъх повява рано

от цветята свежи.

Ясно слънце откъм изток

златен кръг бележи.

Ето го, сега ще светне

горе на балкана,

покривите ще огрее,

а после мегдана.

Пойни птици ще здрависа

от зори, що пеят,

и поточетата бистри,

тихо що люлеят.

Всичко то ще да здрависа,

всичко ще подкани,

да започне с нови сили,

работа да хване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.